EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on ühisettevõtte SESAR 2011. aasta eelarve täitmisele heakskiidu andmist 
käsitleva otsuse lahutamatu osa  
EUROOPA PARLAMENT,  
— võttes arvesse ühisettevõtte SESAR 2011. aasta lõplikku raamatupidamise aastaaruannet,  
— võttes arvesse kontrollikoja aruannet ühisettevõtte SESAR eelarveaasta 2011 raamatupidamise aasta ­
aruande kohta koos ühisettevõtte vastustega (  1 ), 
— võttes arvesse nõukogu 12. veebruari 2013. aasta soovitust (05755/2013 – C7-0040/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust), (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002), (  3 ) eriti selle artiklit 208,  
— võttes arvesse nõukogu 27. veebruari 2007. aasta määrust (EÜ) nr 219/2007 ühisettevõtte loomise 
kohta Euroopa lennuliikluse uue põlvkonna juhtimissüsteemi (SESAR) väljaarendamiseks, (  4 ) eriti selle 
artiklit 4b;  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinants ­
määruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 
185), (  5 ) eriti selle artiklit 94;  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ning transpordi- ja turismikomisjoni arvamust (A7- 
0101/2013),  
A. arvestades, et ühisettevõte SESAR („ühisettevõte”) loodi 2007. aasta veebruaris, et viia ellu „Ühtse 
Euroopa taeva” lennuliikluse juhtimissüsteemide alaste teadusuuringute (SESAR) programm, mille 
eesmärk on moderniseerida lennuliikluse juhtimist Euroopas;  
B. arvestades, et ühisettevõte alustas iseseisvalt töötamist 2007. aasta augustis;  
C. arvestades, et vastavalt oma liikmetega sõlmitud konkreetsetele lepingutele on ühisettevõte tema poolt 
projekti SESAR arendusetapiks loodud või talle üle kantud kogu materiaalse ja immateriaalse vara 
omanik;  
D. arvestades, et kontrollikoda märkis, et ta sai piisava kindluse ühisettevõtte 2011. aasta raamatupidamise 
aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;ET L 308/370 Euroopa Liidu Teataja 16.11.2013  
( 1 ) ELT C 6, 10.1.2013, lk 46.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 64, 2.3.2007, lk 1.  
( 5 ) EÜT L 357, 31.12.2002, lk 72.
E. arvestades, et 2010. aasta aprillis esitas kontrollikoda ühisettevõtte SESAR finantseeskirjade kohta 
arvamuse nr 2/2010;  
F. arvestades, et projekti SESAR 2008.–2013. aasta arendusetapi eelarve on 2 100 000 000 eurot;  
Eelarvehaldus ja finantsjuhtimine  
1. võtab teadmiseks, et ühisettevõtte 2011. aasta lõplik eelarve sisaldas 148 000 000 euro ulatuses kulu ­
kohustuste assigneeringuid ja 91 700 000 euro ulatuses maksete assigneeringuid; märgib samuti, et 
kulukohustuste ja maksete assigneeringute kasutusmäärad olid vastavalt 99,4 % ja 82,4 %;  
2. märgib, et 2011. aasta lõpus oli ühisettevõttel 15 600 000 euro suurune eelarveülejääk, mis tekkis 
seetõttu, et tulud olid 91 200 000 eurot ja makseid tehti 75 600 000 euro eest; märgib, et sellise 
olukorra tingisid:  
— toetused ühisettevõtte liikmetelt summas 34 000 000 eurot;  
— eelmise aasta tulem ja muud tuluallikad summas 57 200 000 eurot;  
— ühisettevõtte maksed summas 75 600 000 eurot;  
— eelarveülejääk 15 600 000 eurot;  
3. märgib, et aasta lõpul pangakontodel olevad hoiused summas 15 300 000 eurot on jätkuv eelarve 
tasakaalu põhimõtte rikkumine; tõdeb, et pangahoiuste osas on saavutatud edusamme, sest 2010. 
aasta lõpul oli pangakontodel hoiuseid summas 57 200 000 eurot ja 2009. aasta lõpul 86 800 000 
eurot; palub ühisettevõttel jätkata konkreetsete meetmete võtmist, et saavutada eelarve tasakaal;  
4. palub, et ühisettevõte jätkaks jõupingutusi usaldusväärse finantsjuhtimise tagamiseks ja eelarvepõhimõ ­
tete edasiseks järgimiseks; märgib samuti, et 31. detsembriks 2011 oli ühisettevõte täitnud oma ameti ­
kohtade loetelus lubatud 39 ametikohast 34;  
Sisekontrollisüsteemid  
5. tunneb heameelt asjaolu üle, et 2011. aastal vaatas sõltumatu välisaudiitor üle ühisettevõtte tegevus ­
protsessid ja tema hinnangul toimivad sisekontrollisüsteemid mõjusalt; märgib, et peaarvepidaja kinnitas 
ametlikult tegevuse alusprotsessid kooskõlas ühisettevõtte finantseeskirjadega 2012. aasta aprillis, kuid 
siiski mitte enne seda, kui kontrollikoda oli korduvalt vastavaid märkusi teinud;  
Siseauditi ülesanne  
6. väljendab heameelt asjaolu üle, et pärast seda, kui komisjoni siseauditi talituse ja ühisettevõtte siseauditi 
funktsiooni rollid olid tegevustasandil selgelt määratletud, võttis ühisettevõtte haldusnõukogu 2011. 
aasta novembris vastu siseaudititalituse kooskõlastatud strateegilise auditikava ühisettevõtte auditeerimi ­
seks perioodil 2012–2014; eeldab, et parlamenti teavitatakse strateegilise auditikava rakendamise tule ­
mustest, ja juhib tähelepanu asjaolule, et ühisettevõte loodi veebruaris 2007;  
Liikmete osamaksete hilinemine  
7. taunib asjaolu, et ühisettevõtte liikmete makstavate rahaliste osamaksete tähtajast ei peetud kinni; võtab 
teadmiseks asjaolu, et 2011. augusti lõpus oli tasumata 17 maksenõuet kogusummas 3,7 miljonit eurot 
ning üks liige ei olnud 2011. aasta lõpuks veel üldse oma osamakset tasunud; võtab teadmiseks 
ühisettevõtte vastuse, et aasta lõpus veel tasumata hilinenud osamaksed laekusid 2012. aasta veebruaris; 
nõuab siiski tungivalt, et ühisettevõte tagaks, et tema liikmed, kelle rahaline osalus kogu projektis 
moodustab 10 %, peaksid osamaksete tegemisel lepingulistest tähtaegadest kinni;ET 16.11.2013 Euroopa Liidu Teataja L 308/371
SESARi programmi eesmärgid  
8. märgib, et 2011. aasta lõpus vastutas ühisettevõte kokku 310 teadus- ja arengu- ning juhtimisprojekti 
eest, millest 282 on rakendusetapis; rõhutab, et ühisettevõtte juhitav arendusetapp peaks jõudma lõpule 
2016. aastal; palub ühisettevõttel kasutada kõiki talle kättesaadavaks tehtud rahalisi vahendeid, et viia 
õigeaegselt lõpule SESARi programmi kasutuselevõtuks vajaliku tehnoloogia arendamine;  
9. tunnustab ühisettevõtte olulist panust Euroopa lennuliikluse ajakohastatud juhtimissüsteemi väljaaren ­
damisse; kutsub liikmesriike üles täitma oma kohustust saavutada ühtse Euroopa taeva eesmärk, mille 
elluviimine on oma olemuselt seotud programmi SESAR täitmisega;  
10. palub, et ühisettevõte jätkaks eelarve täitmisele heakskiidu andmise eest vastutava institutsiooni teavi ­
tamist SESARi programmi projektide rakendamise seisust ja saavutatud tulemustest;  
11. märgib, et ühisettevõte tegutseb avaliku ja erasektori partnerluse põhimõttel ning selles on põimunud 
avaliku ja erasektori huvid; tuletab meelde, et asutamisliikmeteks on liit, keda esindab komisjon, ja 
Eurocontrol, keda esindab tema amet, ning 15 aeronavigatsioonitööstuse avaliku ja erasektori ettevõtjat; 
soovitab nimetatud asjaolusid arvestades kindlasti tagada, et silmas peetaks võimalikku huvide konflikti 
ja et sellega tegeletaks nõuetekohaselt;  
Muud küsimused  
12. kordab oma üleskutset kontrollikojale esitada mõistliku tähtaja jooksul Euroopa Parlamendile eriaruanne 
ühiste küsimuste kohta, mis tekivad ühisettevõtete eripära tõttu ja mida ühisettevõtted peaksid koos 
oma partneritega käsitlema, et tagada oma tegevuse lisandväärtus ja liidu teadusuuringute, tehnoloo ­
giaarenduse ja tutvustamistegevuse programmide tulemuslik elluviimine; märgib ühtlasi, et samas 
aruandes tuleks esitada ka hinnang ühisettevõtete asutamise ja struktuuri tulemuslikkuse kohta.ET L 308/372 Euroopa Liidu Teataja 16.11.2013